|  |  |  |
| --- | --- | --- |
| 02. 04. 2020. |  | Nr. 27 |
|  |  | (prot. Nr.15, 1.p.) |
| **Par pašvaldības akciju sabiedrības „Daugavpils siltumtīkli”**  **noteiktajiem (piedāvātajiem) siltumenerģijas apgādes pakalpojumu tarifiem** | | |

Sabiedrisko pakalpojumu regulēšanas komisija (turpmāk – Regulators) 2020.gada 16.martā saņēma pašvaldības akciju sabiedrības „Daugavpils siltumtīkli”, vienotais reģistrācijas numurs: 41503002945, juridiskā adrese: 18.novembra iela 4, Daugavpils, LV-5401 (turpmāk – AS ,,Daugavpils siltumtīkli”), 2020.gada 16.marta iesniegumu Nr.1.1-12/521e ar tam pievienoto noteikto (piedāvāto) siltumenerģijas apgādes pakalpojumu tarifu aprēķinu un pamatojuma dokumentus.

**Regulators konstatē un secina**

1. Enerģētikas likuma 6.panta 3.1daļa noteic, ka energoapgādes komersants, kas piegādā siltumenerģiju enerģijas lietotājiem, pārdod siltumenerģiju tiem nepieciešamajā vai noteiktajā kvalitātē un pieprasītajā daudzumā par Regulatora noteiktajiem tarifiem vai par tarifiem, ko noteicis attiecīgais pakalpojumu sniedzējs saskaņā ar Regulatora noteikto tarifu aprēķināšanas metodiku[[1]](#footnote-2), ja ir saņemta Regulatora atļauja, izņemot Enerģētikas likuma 49.panta pirmajā daļā minētos gadījumus.
2. AS „Daugavpils siltumtīkli” siltumenerģijas apgādes pakalpojumu tarifi ir apstiprināti ar Regulatora 2018.gada 28.novembra lēmumu Nr.134 ,,Par pašvaldības akciju sabiedrības „Daugavpils siltumtīkli” siltumenerģijas apgādes pakalpojumu tarifiem” (Latvijas Vēstnesis, 2018, 236.nr.) (turpmāk – Lēmums Nr.134). Ar Lēmumu Nr.134 apstiprināto siltumenerģijas apgādes pakalpojumu tarifu veidojošajās izmaksās ir iekļautas kurināmā izmaksas, iepirktās siltumenerģijas izmaksas un ieņēmumi no pārdotās elektroenerģijas.
3. Lēmumā Nr.134 Regulators ir piešķīris AS ,,Daugavpils siltumtīkli” atļauju pašai saskaņā ar Regulatora 2010.gada 14.aprīļa lēmumu Nr.1/7 ,,Siltumenerģijas apgādes pakalpojumu tarifu aprēķināšanas metodika” (turpmāk – Metodika) noteikt siltumenerģijas apgādes pakalpojumu tarifus kurināmā cenas, iepirktās siltumenerģijas cenas vai pārdotās elektroenerģijas cenas izmaiņu gadījumā (turpmāk – Regulatora atļauja).
4. Regulators 2019.gada 18.aprīlī pieņēma lēmumu Nr.79 ,,Par pašvaldības akciju sabiedrības ,,Daugavpils siltumtīkli” noteiktajiem (piedāvātajiem) siltumenerģijas apgādes pakalpojumu tarifiem” (Latvijas Vēstnesis, 2019, 81.nr.) (turpmāk – Lēmums Nr.79).
5. Saskaņā ar Metodikas 43.9punktu, ņemot vērā Regulatora atļaujā piešķirtās tiesības noteikt tarifus, AS „Daugavpils siltumtīkli” 2020.gada 16.martā (2020.gada 16.marts Nr.1.1-12/521e) iesniedza Regulatorā noteikto (piedāvāto) siltumenerģijas apgādes pakalpojumu tarifu pamatojumu un aprēķinu šādiem jaunajiem tarifiem:
   1. laika posmam no 2020.gada 1.maija līdz 2020.gada 30.septembrim:
      1. siltumenerģijas ražošanas tarifs 31,37 EUR/MWh;
      2. siltumenerģijas pārvades un sadales tarifs 9,11 EUR/MWh;
      3. siltumenerģijas tirdzniecības tarifs 0,65 EUR/MWh;
      4. siltumenerģijas gala tarifs (ar dabasgāzes akcīzes nodokļa komponenti 1,19 EUR/MWh) 42,32 EUR/MWh;
   2. laika posmam no 2020.gada 1.oktobra līdz 2020.gada 31.decembrim:
      1. siltumenerģijas ražošanas tarifs 31,66 EUR/MWh;
      2. siltumenerģijas pārvades un sadales tarifs 9,17 EUR/MWh;
      3. siltumenerģijas tirdzniecības tarifs 0,65 EUR/MWh;
      4. siltumenerģijas gala tarifs (ar dabasgāzes akcīzes nodokļa komponenti 1,19 EUR/MWh) 42,67 EUR/MWh;
   3. laika posmam no 2021.gada 1.janvāra:
      1. siltumenerģijas ražošanas tarifs 32,62 EUR/MWh;
      2. siltumenerģijas pārvades un sadales tarifs 9,34 EUR/MWh;
      3. siltumenerģijas tirdzniecības tarifs 0,65 EUR/MWh;
      4. siltumenerģijas gala tarifs (ar dabasgāzes akcīzes nodokļa komponenti 1,19 EUR/MWh) 43,80 EUR/MWh.
6. Paziņojums par AS „Daugavpils siltumtīkli” noteiktajiem (piedāvātajiem) siltumenerģijas apgādes pakalpojumu tarifiem ir publicēts 2020.gada 19.marta oficiālajā izdevumā „Latvijas Vēstnesis”, 56.nr. Paziņojumā AS „Daugavpils siltumtīkli” noteikto (piedāvāto) siltumenerģijas apgādes pakalpojumu tarifu (pirmajam tarifu piemērošanas periodam) spēkā stāšanās datums norādīts 2020.gada 1.maijs.
7. Regulators, izvērtējot AS „Daugavpils siltumtīkli” iesniegtos noteiktos (piedāvātos) siltumenerģijas apgādes pakalpojumu tarifus un to pamatojumu, secina, ka AS „Daugavpils siltumtīkli” noteiktie (piedāvātie) siltumenerģijas apgādes pakalpojumu tarifi atbilst Metodikai un ir pamatoti. Līdz ar to AS „Daugavpils siltumtīkli” noteiktie siltumenerģijas apgādes pakalpojumu tarifi var stāties spēkā komersanta noteiktajā laikā (pirmā tarifu piemērošanas perioda sākums – 2020.gada 1.maijā).
8. Ņemot vērā konstatētos tiesiskos un faktiskos apstākļus, secināms, ka Regulatoram, lai nodrošinātu tiesisko noteiktību un skaidrību, ir nepieciešams lemt arī par Lēmuma Nr.79 atcelšanu un par Lēmuma Nr.134 piemērošanu, nosakot, ka no 2020.gada 1.maija Regulators atceļ Lēmumu Nr.79 un AS „Daugavpils siltumtīkli” nepiemēro ar Lēmumu Nr.134 apstiprinātos siltumenerģijas apgādes pakalpojumu tarifus.
9. AS „Daugavpils siltumtīkli” pilnvarotais pārstāvis tika uzaicināts attālināti piedalīties Regulatora padomes sēdē, bet nepiedalījās.

Saskaņā ar Metodikas 43.9,43.10 un 43.11punktu, pamatojoties uz likuma ,,Par sabiedrisko pakalpojumu regulatoriem” 1. un 5.pantu, 9.panta otro daļu, Enerģētikas likuma 6.panta 3.1daļu, Administratīvā procesa likuma 55.panta 1.punktu, 63.panta pirmās daļas 1.punktu, 65.panta pirmo un ceturto daļu, 68.panta otro un trešo daļu,

**padome nolemj:**

1. atzīt AS „Daugavpils siltumtīkli” noteikto (piedāvāto) siltumenerģijas apgādes pakalpojumu tarifu (bez pievienotās vērtības nodokļa) (Latvijas Vēstnesis, 2020, 56.nr.):

1.1. laika periodam no 2020.gada 1.maija līdz 2020.gada 30.septembrim:

1.1.1. siltumenerģijas ražošanas tarifs 31,37 EUR/MWh;

1.1.2. siltumenerģijas pārvades un sadales tarifs 9,11 EUR/MWh;

1.1.3. siltumenerģijas tirdzniecības tarifs 0,65 EUR/MWh;

1.1.4. siltumenerģijas gala tarifs (ar dabasgāzes akcīzes nodokļa komponenti 1,19 EUR/MWh) 42,32 EUR/MWh;

1.2. laika periodam no 2020.gada 1.oktobra līdz 2020.gada 31.decembrim:

1.2.1. siltumenerģijas ražošanas tarifs 31,66 EUR/MWh;

1.2.2. siltumenerģijas pārvades un sadales tarifs 9,17 EUR/MWh;

1.2.3. siltumenerģijas tirdzniecības tarifs 0,65 EUR/MWh;

1.2.4. siltumenerģijas gala tarifs (ar dabasgāzes akcīzes nodokļa komponenti 1,19 EUR/MWh) 42,67 EUR/MWh;

1.3. laika periodam no 2021.gada 1.janvāra:

1.3.1. siltumenerģijas ražošanas tarifs 32,62 EUR/MWh;

1.3.2. siltumenerģijas pārvades un sadales tarifs 9,34 EUR/MWh;

1.3.3. siltumenerģijas tirdzniecības tarifs 0,65 EUR/MWh;

1.3.4. siltumenerģijas gala tarifs (ar dabasgāzes akcīzes nodokļa komponenti 1,19 EUR/MWh) 43,80 EUR/MWh,

un to pamatojuma atbilstību Sabiedrisko pakalpojumu regulēšanas komisijas 2010.gada 14.aprīļa lēmumam Nr.1/7 „Siltumenerģijas apgādes pakalpojumu tarifu aprēķināšanas metodika”;

2. atcelt no 2020.gada 1.maija Sabiedrisko pakalpojumu regulēšanas komisijas 2019.gada 18.aprīļa lēmumu Nr.79 „Par pašvaldības akciju sabiedrības „Daugavpils siltumtīkli” noteiktajiem (piedāvātajiem) siltumenerģijas apgādes pakalpojumu tarifiem” (Latvijas Vēstnesis, 2019, 81.nr.);

3. noteikt, ka no 2020.gada 1.maija AS „Daugavpils siltumtīkli” nepiemēro ar Sabiedrisko pakalpojumu regulēšanas komisijas 2018.gada 28.novembra lēmumu Nr.134 ,,Par pašvaldības akciju sabiedrības „Daugavpils siltumtīkli” siltumenerģijas apgādes pakalpojumu tarifiem” (Latvijas Vēstnesis, 2018, 236.nr.) apstiprinātos siltumenerģijas apgādes pakalpojumu tarifus.

Ja mainās tarifus ietekmējošie faktori vai AS „Daugavpils siltumtīkli” neievēro normatīvos aktus vai Regulatora lēmumus, Regulators var ierosināt tarifu pārskatīšanu vai atcelt šo lēmumu.

Lēmums stājas spēkā ar tā parakstīšanas dienu.

Šo administratīvo aktu var pārsūdzēt Administratīvajā apgabaltiesā viena mēneša laikā no dienas, kad ieinteresētā persona uzzina vai tai vajadzēja uzzināt par pieņemto administratīvo aktu.

|  |  |
| --- | --- |
| Priekšsēdētājs | R. Irklis |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Regulatora 2010.gada 14.aprīļa lēmums Nr.1/7 ,,Siltumenerģijas apgādes pakalpojumu tarifu aprēķināšanas metodika” [↑](#footnote-ref-2)